**UZAICINĀJUMS**

**Piedalīties SIA “Rojas DzKU” cenu aptaujā**

**“Ūdenssaimniecības tarifu projekta izstrāde Rojas un Rudes ciemiem, Rojas pagastā”**

**Nr. 2023/CA-1**

**Cenu aptaujas noteikumi**

1. **Informācija par pasūtītāju:**
   1. Nosaukums: SIA “Rojas DzKU”.
   2. Reģistrācijas Nr. 49003000396.
   3. Juridiskā adrese: Selgas iela 8, Roja, Rojas pagasts, Talsu novads, LV - 3264.
   4. Kontaktpersona par cenu aptaujas noteikumiem SIA “Rojas DzKU” ūdenssaimniecības vadītājs Alvis Žoluds , tālr.: +371 22833199, e-pasts:rojasdzku@rojasdzku.lv.
2. **Cenu aptaujas priekšmets, līguma izpildes noteikumi, vieta un laiks:**
   1. Cenu aptaujas priekšmets: “Ūdenssaimniecības tarifu projekta izstrāde Rojas un Rudes ciemiem, Rojas pagastā”.
   2. Ar cenu aptaujas uzvarētāju Pasūtītājs slēgs līgumu par ūdenssaimniecības tarifu projekta izstrādi un tā iesniegšanu Sabiedrisko pakalpojumu regulēšanas komisijai līdz tarifa apstiprināšanai Sabiedrisko pakalpojumu regulēšanas komisijā, ja Pretendenta piedāvājums atbildīs cenu aptaujas noteikumiem un finanšu piedāvājums atbildīs Pasūtītāja finansiālajām iespējām. Iesniegtie piedāvājumi netiks pieņemti kā pamats obligātai līguma noslēgšanai.
   3. Līguma izpildes termiņš: **75 dienās no līguma noslēgšanas brīža tarifa projekts jāiesniedz Sabiedrisko pakalpojumu regulēšanas komisijai**.
   4. Iesniedzot piedāvājumu, Pretendents apliecina, ka nodod Pasūtītājam tiesības apstrādāt iegūtos fizisko personu datus tikai ar mērķi nodrošināt iepirkuma prasību pārbaudi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personu datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
   5. Pretendents nododot Pasūtītājam fizisko personu datus apstrādei, atbild par piekrišanu, iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.
3. **Piedāvājumu iesniegšanas kārtība un termiņš:**
   1. Piedāvājumu lūdzam iesniegt līdz 2023. gada 3. februārim, plkst. 12:00, nosūtot elektroniski uz e-pasta adresi rojasdzku@rojasdzku.lv.
   2. Pasūtītājam ir tiesības neizskatīt piedāvājumu, kas iesniegts pēc minētā termiņa.
4. **Piedāvājuma noformējums:**
   1. Piedāvājuma dokumentiem jābūt latviešu valodā. Ārvalstu institūciju izdotie apliecinājumu dokumenti drīkst būt svešvalodā ar pievienotu tulkojumu latviešu valodā, kas apliecināts saskaņā ar normatīvajiem aktiem.
   2. Piedāvājumu jāparaksta personai, kura likumiski pārstāv ieinteresēto piegādātāju, vai arī ir pilnvarota pārstāvēt ieinteresēto piegādātāju šajā cenu aptaujā.
   3. Visām izmaksām, kas saistītas ar cenu aptaujas priekšmetu un kuras ir nepieciešamas līguma izpildei pilnā apmērā un atbilstošā kvalitātē saskaņā ar spēkā esošajiem normatīvajiem aktiem, jābūt iekļautām Pretendenta piedāvātajā līgumcenā. Papildus izmaksas, kas nav iekļautas un norādītas pretendenta piedāvājumā, netiks ņemtas vērā, noslēdzot iepirkuma līgumu.
5. **Iesniedzamie dokumenti:**
   1. Pretendentam jāiesniedz pasūtītājam šādi dokumenti:
      1. Piedāvājuma vēstule un informācija par pretendentu, kas sagatavota atbilstoši noteikumiem pievienotajai formai (1.pielikums);
      2. Apliecinājums par cenu aptaujas noteikumu 6.1. un 6.2. punktam. (2.pielikums).
6. **Pretendentu kvalifikācijas prasības:**
   1. Augstākā izglītība grāmatvedības, finanšu vai ekonomikas jomā.
   2. Vismaz 5 gadu pieredze grāmatvedības, finanšu vai ekonomikas jomā.
7. **Piedāvājumu vērtēšana, uzvarētāja noteikšana un rezultātu paziņošana:**
   1. Pretendenta piedāvājums tiek noraidīts, ja Pretendents neatbilst šajos noteikumos noteiktajām kvalifikācijas prasībām, vai piedāvājums pārsniedz Pasūtītāja finansiālās iespējas, vai Pretendents ir sniedzis nepatiesu informāciju, lai apliecinātu atbilstību minētajām prasībām, vai nav sniedzis prasīto informāciju.
   2. Tiks veikta Pretendentu izslēgšanas gadījumu pārbaudes atbilstoši Publisko iepirkumu likumam.
   3. Par cenu aptaujas uzvarētāju tiks atzīts piedāvājums, kas atbilst piedāvājuma izvēles kritērijam.
   4. Piedāvājumu izvēles kritērijs: **zemākā cena.**
   5. Pasūtītājs pieņemto lēmumu paziņos visiem Pretendentiem ne vēlāk kā 3 (trīs) darba dienu laikā pēc lēmuma pieņemšanas.
8. **Noteikumu pielikumi:**
   1. 1.pielikums - Pretendenta piedāvājuma vēstules forma;
   2. 2.pielikums - Apliecinājums.

**1.pielikums**

**PIEDĀVĀJUMA VĒSTULE**

|  |  |
| --- | --- |
| Pasūtītājs | SIA “Rojas DzKU”, reģistrācijas Nr. 49003000396, Selgas iela 8, Roja, Rojas pagasts, Talsu nov., LV-3264 |
| Cenu aptauja | “Ūdenssaimniecības tarifu projekta izstrāde Rojas un Rudes ciemiem, Rojas pagastā”  Nr. ROJDZKU 2023/CA-1 |

**IESNIEDZA**

|  |  |  |
| --- | --- | --- |
| 1. | Pretendenta nosaukums |  |
| 2. | Reģistrācijas numurs |  |
| 3. | Juridiskā adrese |  |
| 4. | Faktiskā adrese |  |
| 5. | Tālrunis |  |
| 6. | E-pasts |  |
| 7. | Kontaktpersona  (vārds, uzvārds) |  |
| 8. | Īss uzņēmuma darbības apraksts |  |

Apliecinu, ka esam iepazinušies ar cenu aptaujas noteikumiem un visiem pielikumiem. Mums ir pilnībā saprotami cenu aptaujas noteikumi un prasības. Visa dokumentācija, kas iesniegta kopā ar šo piedāvājumu, ir patiesa un var tikt pārbaudīta attiecīgajās institūcijās un pie uzņēmuma klientiem.

Mēs piedāvājam veikt **“Ūdenssaimniecības tarifu projekta izstrāde Rojas un Rudes ciemiem, Rojas pagastā”** atbilstoši cenu aptaujas noteikumiem par summu:

|  |  |
| --- | --- |
| **Līgumcena bez PVN, EUR\*** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(skaitļos un vārdos)* |
| **Pievienotās vērtības nodoklis 21%, EUR** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(skaitļos un vārdos)* |
| **SUMMA KOPĀ, EUR** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(skaitļos un vārdos)* |

\* cena, kas tiek vērtēta.

Mēs apliecinām, ka piedāvātajā līgumcenā ir iekļautas visas izmaksas, kas saistītas ar iepirkuma priekšmetu; visi valsts un pašvaldību noteiktie nodokļi un nodevas, citas izmaksas, kas ir saistošas pretendentam.

Mūsu piedāvājums ir spēkā **60 (sešdesmit) dienas** no datuma, kas ir noteikts kā piedāvājuma iesniegšanas termiņš. Šajā termiņā mūsu piedāvājums ir mums saistošs un var tikt pieņemts jebkurā laikā pirms šī termiņa izbeigšanās.

|  |  |
| --- | --- |
| Vārds, uzvārds: |  |
| Amats: |  |
| Paraksts: |  |
| E-pasta adrese: |  |
| Sagatavošanas datums: |  |

Mēs saprotam, ka Jums nav pienākums pieņemt kādu no piedāvājumiem, kuru Jūs saņemsiet.

**2.pielikums**

**APLIECINĀJUMS**

**Cenu aptaujai “Ūdenssaimniecības tarifu projekta izstrāde Rojas un Rudes ciemiem, Rojas pagastā”.**

**Nr. 2023/CA-1**

Apliecinu, ka **atbilstu cenu aptaujas noteikumu 6.1. un 6.2. punktos minētajām kvalifikācijas prasībām.**

Dokumenti, kas apliecina kvalifikācijas prasības, uzrādāmi pēc pieprasījuma.

|  |
| --- |
| *[datums:] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* |
| *[pretendenta pārstāvēt tiesīgās personas paraksts:] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* |
| *[pretendenta pārstāvēt tiesīgās personas amats, vārds un uzvārds:] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* |